MALO VEĆI MRAV OD DRUGIH MRAVA

 Ima jedna zemlja u kojoj žive mravi i grade svoje mravlje gradove. Mravi marlivo grade gradove, kopaju kanale, grade tunle, ne bi li baš njihov grad bio najveći, najčvršći, najljepši i najsigurniji. U jednom takvom gradu živi Mrav malo veći od drugih mrava. On je bio malo drugačji. Mrav malo veći od drugih mrava radio je sam za sebem spremao svoje mravice u svoj tunel, odlazio je nekim drugim stazicama u šumu ne bi li pronašao mrvice samo za sebe. Ponekad kad ne bi uspio naći mrvice tada bi uzimao od drugih. Ometao ih je u radu štipkajući ih. Tunel Malo većeg mrava od drugih mrava bio je sve puniji I natrpaniji s mravicama, a mravlji grad je sve sporije napredovao. Čak se činilo da će se neki djelovi grada početi urušavati. Mravi jednostavno nisu stizali sve sami graditi. Prolazili su kraj svojeg sustanara Malo većeg mrava i bi tužno pognuli glavu jer nisu znali što bi više rekli ili napravili. Jednog dana Malo veći mrav nije uspio pronaći niti jednu mrvu. Tako je bilo i drugi i treći dan. Više ni dugi mravi nisu pronalazili ni najsitnije mrvice.

Mravlji grad je bio sve manji I sve slabiji. Malo veći mrav se toga jutra odšetao u šumu. Sjeo je podno panja I zaplakao. Znao je da nešto nije u redu, osjećao je da ga drugi mravi izbjegavaju, video je da njihov grad propada. Oh, kad bi barem mogao nekako sve popraviti, nešto učiniti. Ali kako? Što da učini?

U tom trenutku do njega je dolepršao jedan žuti jesenski listić. Zaustavio se pokraj njegova uha i prošaptao mu stih: “ Ja sam listić prijateljstva, dok sam kraj tebe sve će dobro biti.

 S prijateljima radi i gradi pa će grad opet velik postati.”

Malo veći mrav od drugih mrava, poskočio je od radosti. Pronašao je odgovor. Uzeo je listić prijateljstva I vratio se u mravlji grad.Počeo je iz svog tunela vaditi mravice I dodavati ih prijateljima. Da, prijateljima! Ubrzo su se skupili svi mravi I u urednim kolonama iznosili mravice iz tunela Malo većeg mrava. Popravili su sve pukotine svoga grada. I dalj su nastavili skupljati mrvice I uskoro je njihov grad bio jedan od najviših, najsigurnijih I najljepših gradova.

Ponekad, ali samo ponekad, malo veći mrav od drugih mrava pokušao bi opet štipkajući druge mrave uzimati mrvice, al tada bi začuo stihove listića i istog časa bi se pridružio zajedničkom radu.

“ Ja sam listić prijateljstva, dok sam kraj tebe sve će dobro biti.

 S prijateljima radi i gradi pa će grad opet velik postati.”